Inflaţia din Statele Unite a încetinit uşor în aprilie, la 3,4% în termeni anuali, oferind o mică uşurare pentru consumatori, dar fiind în continuare peste niveluri care ar sugera o iminenţă a reducerii dobânzilor, transmite CNBC.
Indicele preţurilor de consum, o măsură amplă a cât costă bunurile şi serviciile la casa de marcat, a crescut cu 0,3% faţă de martie, a raportat miercuri Biroul de Statistică a Muncii al Departamentului Muncii, acesta fiind puţin sub estimarea Dow Jones, de 0,4%.
Pe o bază de 12 luni, însă, IPC a crescut cu 3,4%, în conformitate, cu aşteptările, conform CNBC.
Excluzând alimentele şi energia, inflaţia de bază a fost de 0,3% în termeni lunari şi 3,6% anual, ambele conform prognozelor.
Inflaţia de bază pe 12 luni a fost cea mai scăzută din aprilie 2021, în timp ce creşterea lunară a fost cea mai mică din decembrie.
Pieţele au reacţionat pozitiv după publicarea IPC, indicii bursieri de pe Wall Street atingând niveluri record, în timp ce randamentele titlurilor Trezoreriei au scăzut, potrivit CNBC.